# Lúcia Lambertini

Lúcia Victória Lambertini (São Paulo, 1926ko ekainaren 26a – ibidem, 1976ko abuztuaren 23a) brasildar aktore, zuzendari, ekoizle eta gidoilaria izan zen, Leonor Lambertini aktorearen ahizpa.

## Bizitza

Lúcia Lambertini São Paulon jaio zen. Baxua zen eta beti bere adina baino gazteagoa zirudien. 1950ean Rede Tupi katea agertu zenean, Lúcia Lambertinik Tatiana Belinky eta Júlio Gouveia zuzendariak ezagutzen zituen jada. 1952an Emília panpinaren papera lortu zuen Sítio do Picapau Amarelo haurrentzako telesailean eta arrakasta handia izan zuen. 1955-1956 urteetan, TV Tupik telesailaren beste bertsio bat ekoitzi zuen Rio de Janeiron emititzeko, eta aktore guztietatik, Lambertini bakarrik geratu zen paper berean, eta astero bidaiatzen zuen bi bertsioetan antzezteko. 1950eko hamarkada osoa haurrei eskainitako telebistako antzerki saioei zien, Heidi, Pollyana, Pollyana Moça, O Pequeno Lorde, Aventuras de Tom Sawyer eta beste proiektuetan antzeztuz.
1960ko hamarkadan TV Cultura eta TV Excelsior kateentzako idazten eta zuzentzen hasi zen. Quem Casa com Maria, Yoshico, um Poema de Amor, As Professorinhas eta Os Amores de Bob telenobelen gidoiak idatzi zituen eta Amor de Perdição, Escrava do Silêncio eta O Moço Loiro ekoitzi zituen. 1963an Rede Tupik Sítio do Picapau Amarelo proiektua itxi zuenean, beste bertsio bat sortu zuen TV Culturan eta bertan Emília antzeztu zuen berriro.
1956an Hélio Tozzi zuzendari eta ekoizlearekin ezkondu zen, eta harekin bi seme-alaba izan zituen, Lúcia eta Fábio. 1976ko abuztuaren 23an bihotz-geldialdi bat izan zuen ebakuntza baten ostean, eta 50 urterekin hil zen.

## Filmografia
### Telebista

| Urteak | Izenburua | Pertsonaia |
| 1952-1963 | Sítio do Picapau Amarelo | Emília |
| 1953 | TV de Vanguarda | Hainbat pertsonaia |
| 1955-1958 | Grande Teatro Tupi | Hainbat pertsonaia |
| 1956 | Pollyana | Nancy |
| 1957 | O Pequeno Lorde | |
| 1958 | Pollyana Moça | Dela Carew |
| 1959 | O Jardim Encantado | Neskamea |
| 1959 | A Moreninha | |
| 1959 | Os Dez Mandamentos | |
| 1962 | Mana a Mana | Aurora |
| 1964 | Quem Casa com Maria? | Dulce |
| 1964-1965 | Sítio do Picapau Amarelo | Emília |
| 1965 | As Professorinhas | |
| 1967-1968 | Sítio do Picapau Amarelo | Emília |
| 1968 | Sozinho no Mundo | |
| 1975 | A Viagem | Cidinha |

### Zinema

| Urtea | Izenburua | Pertsonaia |
| 1961 | Arquivos do Crime | |
| 1964 | O Homem das Encrencas | |
| 1968 | O Corintiano | Eulália andrea |
| 1977 | O Conto do Vigário | |

## Erreferentziak

* 1 2 3 (Portugesez) «Lúcia Lambertini» Netsaber (Noiz kontsultatua: 2024-11-02).
* ↑ (Portugesez) «Sítio do Pica-pau Amarelo (1952)» Infantv 2016-10-28 (Noiz kontsultatua: 2024-11-02).
* ↑ (Portugesez) «A pequena grande Lucia Lambertini, nossa primeira Emília!» Lobato.com.vc 2021-12-05 (Noiz kontsultatua: 2024-11-02).
* 1 2 (Portugesez) «Sítio do Pica-pau Amarelo (1964)» Infantv 2016-10-29 (Noiz kontsultatua: 2024-11-02).
* 1 2 (Portugesez) «Lúcia Lambertini» Elenco brasileiro 2024-05-23 (Noiz kontsultatua: 2024-11-02).
* ↑ (Portugesez) Furquim, Fernanda. «Séries Clássicas – O Sítio do Picapau Amarelo» Veja 2011-02-19 (Noiz kontsultatua: 2024-11-02).
* ↑ (Portugesez) «A TV Bandeirantes abre as portas para o Sítio do Pica-Pau Amarelo» Lobato.com.vc 2021-12-20 (Noiz kontsultatua: 2024-11-02).

## Kanpo estekak

* Datuak: Q10322230
* Multimedia: Lúcia Lambertini / Q10322230